ΚΑΝΟΝΙΣΜΟΣ (ΕΚ) αριθ. 2615/95 ΤΗΣ ΕΠΙΤΡΟΠΗΣ της 9ης Νοεμβρίου 1995 σχετικά με την τροποποίηση και την εν μέρει παρέκκλιση από τον κανονισμό (ΕΚ) αριθ. 3338/93 για να προβλεφθεί η καταβολή της χρηματικής αντιστάθμισης στους παραγωγούς ορισμένων εσπεριδοειδών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3119/93 του Συμβουλίου της 8ης Νοεμβρίου 1993 για τη θέσπιση ειδικών μέτρων ενθάρρυνσης της μεταποίησης ορισμένων επεριδοειδών (1), και ιδίως το άρθρο 10,

τον κανονισμό (ΕΚ) αριθ. 1543/95 του Συμβουλίου της 29ης Ιουνίου 1995 για παρέκκλιση, για την περίοδο 1995/96, από τον κανονισμό (ΕΚ) αριθ. 3119/93 για τη θέσπιση ειδικών μέτρων ενθάρρυνσης της μεταποίησης ορισμένων εσπεριδοειδών (2), και ιδίως το άρθρο 4,

Εκτιμώντας:

ότι ο κανονισμός (ΕΚ) αριθ. 3338/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2704/94 (4), προβλέπει τις λεπτομέρειες εφαρμογής του κανονισμού (ΕΚ) αριθ. 3119/93 για την καταβολή της χρηματικής αντιστάθμισης στο μεταποιητή 7 ότι ο κανονισμός (ΕΚ) αριθ. 1543/95 επιτρέπει, για την περίοδο εμπορίας 1995/96, την πληρωμή της χρηματικής αντιστάθμισης απευθείας στον παραγωγό 7 ότι πρέπει να συναχθούν όλα τα ανγκαία συμπεράσματα όσον αφορά τις ανωτέρω λεπτομέρειες εφαρμογής 7 ότι, άλλωστε, η πείρα που αποκτήθηκε απέδειξε ότι ήταν αναγκαίο, για την ορθή εφαρμογή του καθεστώτος, το πιστοποιητικό, που εκδίδεται κατά την παραλαβή των προϊόντων στο εργοστάσιο μεταποίησης, πρέπει να προσυπογραφεί από τον παραγωγό ή την οργάνωση παραγωγών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3338/93 τροποποιείται ως εξής:

1. Στο άρθρο 1, προστίθεται το ακόλουθο νέο δεύτερο εδάφιο:

«Το πρώτο εδάφιο εφαρμόζεται με την επιφύλαξη, για την περίοδο εμπορίας 1995/96, των διατάξεων του κανονισμού (ΕΚ) αριθ. 1543/95 του Συμβουλίου (*).

».

2. Στο άρθρο 3, προστίθεται η ακόλουθη νέα παράγραφος 3:

«3. Ο μεταποιητής υποχρεούται να τηρήσει τους όρους της παραγράφου 1 ακόμη και στην περίπτωση εφαρμογής του κανονισμού (ΕΚ) αριθ. 1543/95.».

3. Στο άρθρο 4 προστίθεται η ακόλουθη νέα παράγραφος 3:

«3. Ο μεταποιητής υποχρεούται να τηρήσει τους όρους της παραγράφου 1 ακόμη και στην περίπτωση εφαρμογής του κανονισμού (ΕΚ) αριθ. 1543/95.».

4. Στο άρθρο 5 παράγραφος 2, προστίθεται το ακόλουθο νέο στοιχείο στ):

«στ) τη ρητή αναφορά στις διατάξεις του κανονισμού (ΕΚ) αριθ. 1543/95 σε περίπτωση εφαρμογής του εν λόγω κανονισμού. Η τιμή που καταβάλλεται και η οποία αναφέρεται στο στοιχείο ε) μειώνεται από το ποσό της χρηματικής αντιστάθμισης που πρόκειται να λάβει ο παραγωγός από το κράτος μέλος.».

5. Στο άρθρο 8 παράγραφος 1, προστίθεται το ακόλουθο νέο δεύτερο εδάφιο:

«Σε περίπτωση εφαρμογής του κανονισμού (ΕΚ) αριθ. 1543/95, με εξαίρεση την περίπτωση υποχρέωσης παράδοσης, ο μεταποιητής προβαίνει ταυτόχρονα, στις προαναφερθείσες αρμόδιες αρχές, στη σύσταση εγγύησης ποσού ίσου με την τιμή που καταβάλλεται η οποία αναφέρεται στο άρθρο 5 παράγραφος 2, στοιχείο στ), επαυξημένη κατά 10 % που έχει ως στόχο την εξασφάλιση της καταβολής της τιμής αυτής. Το ποσό της εγγύησης προσαρμόζεται ανάλογα με τις διατάξεις που περιλαμβάνονται στις ενδεχόμενες συμπληρωματικές συμβάσεις.».

6. Στο άρθρο 10 παράγραφος 1, το τρίτο εδάφιο αντικαθίσταται από το ακόλουθο κείμενο:

«Το πιστοποιητικό χορηγείται εις διπλούν στον παραγωγό ή στην οργάνωση παραγωγών για υπογραφή, η οποία πρέπει να συνοδεύεται, αφενός, από τα στοιχεία των συμβάσεων στις οποίες αναφέρονται οι πιστοποιημένες ποσότητες και, αφετέρου, από τη χειρόγραφη ένδειξη "προς έγκριση". Ένα από τα δύο αντίγραφα συμπληρωμένο κατ' αυτόν τον τρόπο αποστέλλεται αμέσως στις αρμόδιες αρχές, για τους σκοπούς του ελέγχου.».

7. Στο άρθρο 11 παράγραφος 1, προστίθενται το ακόλουθο νέο δεύτερο και τρίτο εδάφιο:

«Σε περίπτωση εφαρμογής του κανονισμού (ΕΚ) αριθ. 1543/95, οι αιτήσεις χρηματικής αντιστάθμισης υποβάλλονται από τον παραγωγό στον αρμόδιο οργανισμό του κράτους μέλους στο έδαφος του οποίου έλαβε χώρα η παραγωγή, από την τριακοστή ημέρα που έπεται των ημερομηνιών που αναφέρονται στα στοιχεία α), β) και γ) του προηγούμενου εδαφίου.

Για την εφαρμογή του δεύτερου εδαφίου, οι όροι "ποσότητες που υπέστησαν μεταποίηση και εργασίες μεταποίησης" που αναφέρονται στα στοιχεία α), β) και γ) του πρώτου εδαφίου αντικαθίστανται από τους όρους "ποσότητες που έχουν παραδοθεί και εργασίες παράδοσης".».

8. Στό άρθρο 12, προστίθεται η ακόλουθη νέα παράγραφος 3:

«3. Σε περίπτωση εφαρμογής του κανονισμού (ΕΚ) αριθ. 1543/95:

α) η αίτηση χορήγησης της χρηματικής αντιστάθμισης πρέπει επίσης να περιλαμβάνει το όνομα και τη διεύθυνση του παραγωγού και την ένδειξη, ανά προϊόν, των ποσοτήτων που παραδόθηκαν στο πλαίσιο των συμβάσεων ή των ενδεχόμενων συμπληρωματικών συμβάσεων 7 β) κατά παρέκκλιση από την παράγραφο 2, η αίτηση χορήγησης της χρηματικής αντιστάθμισης συνοδεύεται ιδίως:

- σε περίπτωση υποχρέωσης παράδοσης, από δήλωση του παραγωγού που να πιστοποιεί ότι ο μεταποιητής του έχει καταβάλει, με εντολή, τιμή τουλάχιστον ίση με την ελάχιστη τιμή που αναφέρεται στο άρθρο 5 παράγραφος 2 στοιχείο στ), ή τον έχει πιστώσει με την τιμή αυτή,

- από το πιστοποιητικό που αναφέρεται στο άρθρο 10,

- από αντίγραφα των αποδεικτικών στοιχείων τραπέζης ή ταχυδρομείου της πληρωμής της τιμής που προβλέπεται στο άρθρο 5 παράγραφος 2 στοιχείο στ).

Στην περίπτωση που ο παραγωγός δεν αποστείλει μαζί με την αίτησή του και τα ανωτέρω αποδεικτικά στοιχεία, επισυνάπτει δήλωση στην οποία διευκρινίζεται ότι δεν έχει λάβει την πληρωμή από το μεταποιητή, καθώς και τα στοιχεία των συμβάσεων που έχουν συναφθεί στις οποίες αναφέρεται η αίτηση. Στην περίπτωση αυτή, η αρμόδια αρχή ελέγχει το περιεχόμενο της δήλωσης και συνάπτει τα απαραίτητα συμπεράσματα όσον αφορά την εγγύηση και την πληρωμή του παραγωγού, σύμφωνα με τις διτάξεις του κανονισμού (ΕΟΚ) αριθ. 2220/85.».

9. Στο άρθρο 16 προστίθεται η ακόλουθη νέα παράγραφος 8:

«8. Το παρόν άρθρο, και ιδίως η παράγραφος 5, εφαρμόζεται τηρουμένων των αναλογιών, για την περίοδο εμπορίας 1995/96, όταν η χρηματική αντιστάθμιση καταβάλλεται απευθείας στον παραγωγό.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Με εξαίρεση το σημείο 6, εφαρμόζεται μόνο για την περίοδο εμπορίας 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Νοεμβρίου 1995.

Για την Επιτροπή Franz FISCHLER Μέλος της Επιτροπής

(*) ΕΕ αριθ. L 148 της 30. 6. 1995, σ. 30.